Diari Oficial de la Generalitat Valenciana


Sumari del DOGV 5949, del 06-02-2009 (2009/832)

RESOLUCIÓ de 27 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni entre la Generalitat i la Universitat Jaume I de Castelló per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Orde CIN/2941/2008, de 8 d'octubre).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5949

Data del DOGV
:   06-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/832


Data del document
:   27-01-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * Universitat Jaume I
    * política educativa
    * cooperació administrativa
    * programa d'ensenyament
    * universitat
    * ensenyament superior

RESOLUCIÓ de 27 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni entre la Generalitat i la Universitat Jaume I de Castelló per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Orde CIN/2941/2008, de 8 d'octubre).  
 [2009/832]  
La Generalitat i la Universitat Jaume I de Castelló han subscrit, després de la tramitació prèvia reglamentària, el 19 de desembre de 2008, el conveni per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Orde CIN/2941/2008, de 8 d'octubre).  
D'acord amb el que establix l'article 2.2 de la indicada Orde CIN/2941/2008, de 8 d'octubre, del Ministeri de Ciència i Innovació, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0052/2009, i que figura com a annex d'esta resolució.  
València, 27 de gener de 2009.- El director general de Relacions amb les Corts i Secretariat del Consell. Ángel Mompó Romero.  
Conveni entre la Conselleria d'Educació i la Universitat Jaume I de Castelló per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Orde CIN/2941/2008, de 8 d'octubre).  
València, 19 de desembre de 2008  
Reunits  
D'una part, Alejandro Font de Mora Turón, conseller d'Educació de la Generalitat, en nom i representació d'esta, facultat per a este acte per acord del Consell de data 19 de desembre de 2008.  
I d'una altra, Francisco Toledo Lobo, rector de la Universitat Jaume I de Castelló, facultat per a este acte en virtut del que s'establix en l'article 69 dels Estatuts de la Universitat Jaume I de Castelló, aprovats pel Decret 252/2003, de 19 de desembre, del Consell de la Generalitat.  
Intervenen cada un d'ells fent ús de les atribucions que tenen conferides, reconeixent-se mútuament capacitat legal suficient per a subjectar-se als termes d'este conveni.   
Manifesten  
La Llei Orgànica 4/2007, de 12 d'abril, per la qual es va modificar la Llei 6/2001, de 21 de desembre, d'Universitats, a través del seu títol XIII proporciona a les universitats espanyoles el marc jurídic per al desenrotllament i implantació del nou model d'ensenyament superior en adaptació a l'Espai Europeu d'Educació Superior.  
L'Orde CIN/2941/2008, de 8 d'octubre, del Ministeri de Ciència i Innovació (BOE 15 d'octubre), establix les bases reguladores de les subvencions per a la preparació de les propostes de nous plans d'estudis en el marc de la nova ordenació dels ensenyaments universitaris oficials i assigna a la Comunitat Valenciana, per a l'exercici pressupostari 2008, un import de 800.800,00 euros.  
L'article segon establix que la comunitat autònoma distribuïsca els fons per mitjà de conveni subscrit amb este fi amb les universitats de la seua competència.  
Per això, les parts firmants formalitzen el present conveni, amb les següents  
Clàusules  
Primera  
El present conveni té com a finalitat la realització d'activitats, per la Universitat Jaume I de Castelló, que contribuïsquen a l'elaboració de les propostes de nous plans d'estudis en el marc de la nova ordenació dels ensenyaments universitaris oficials, i que es detallen en l'annex al present conveni.  
Segona  
La Universitat Jaume I de Castelló, a través del vicerectorat competent per raó de la matèria, es compromet a realitzar les següents línies d'actuació, d'acord amb el punt quint de l'Orde CIN/2941/2008:  
- Línia d'actuació 2: Consultes externes per a l'elaboració del pla d'estudis amb professionals, associacions o col·legis professionals, estudiants o altres col·lectius.   
- Línia d'actuació 3: Disseny de sistemes d'avaluació de les competències dels estudiants  
- Línia d'actuació 7: Elaboració i anàlisi d'indicadors de graduació, abandó i eficiència de les actuals titulacions, amb l'objectiu d'establir valors estimats per als nous plans d'estudi.  
- Línia d'actuació 10: Disseny del sistema de garantia de qualitat aplicable a la titulació.  
Tercera  
La Universitat es compromet a la consecució de les actuacions detallades en l'annex, amb una aportació econòmica per part de la Conselleria d'Educació, per a l'exercici 2008, de 102.955,00 euros, a càrrec de l'aplicació pressupostària 37.92.41.179.03.4.  
Quarta  
La justificació del compliment de les activitats a realitzar per la Universitat es durà a terme aportant abans del 23 de desembre de 2008 a la Direcció General d'Universitat i Estudis Superiors la informació i documentació, degudament certificada, si és el cas, que es detalla a continuació:  
- Informe per part de l'òrgan de la Universitat que certifique la iniciació i posada en marxa de la línia d'actuació.  
- Certificat de la despesa contret per a cada una de les activitats; detallant el gasto total corresponent a l'actuació i la part d'este finançat a càrrec del present conveni.  
El finançament resultant no podrà superar, en cap cas, l'import del gasto realitzat que es justifique per a cada actuació (s'entén per gasto realitzat les obligacions contretes encara que no hagen sigut efectivament pagades amb anterioritat a la finalització del termini de presentació de la justificació).  
L'aportació econòmica assignada a la Universitat es veurà reduïda proporcionalment en funció de la posada en marxa de les línies d'actuació indicades en la clàusula segona.  
Quinta  
D'acord amb el que establix l'article sèptim de l'Orde CIN/2941/2008, de 8 d'octubre, una vegada finalitzades les línies d'actuació que es detallen en l'annex, la Universitat presentarà durant el primer semestre de 2009 a la Direcció General d'Universitat i Estudis Superiors una Memòria d'Execució de cada activitat, on es reflectiran els resultats generats en cada una d'estes.   
Amb anterioritat al 31 de desembre de 2009, la Direcció General d'Universitat i Estudis Superiors, remetrà al Ministeri Ciència i Innovació la Memòria d'Execució elaborada per la Universitat, junt amb l'avaluació de les activitats realitzades.   
Sexta  
La Universitat Jaume I de Castelló declara que coneix i assumix les obligacions que l'article 47 del Text Refós de la Llei de la Hisenda Pública de la Generalitat imposa als beneficiaris de la subvenció.  
Sèptima  
Donat el caràcter d'esta ajuda i que va dirigida a una institució pública com és la Universitat Jaume I de Castelló, la qual realitza el servici públic de l'educació superior per mitjà de la investigació, la docència i l'estudi, estes subvencions, per la mateixa naturalesa del beneficiari a qui es destina, poden excloure's del principi d'incompatibilitat amb el mercat comú, formulat en l'article 87, no sent per tant obligatòria la seua notificació a la Comissió Europea.  
Octava  
El present conveni mantindrà la seua vigència des de l'1 de gener fins al 31 de desembre de 2008.  
No obstant això, i només a l'efecte del termini establit en l'article sèptim de l'Orde CIN/2941/2008, de 8 d'octubre, per la qual s'establixen les bases reguladores de les subvencions per a preparació de les propostes de nous plans d'estudis en el marc de la nova ordenació dels ensenyaments universitaris oficials, la vigència d'este conveni es mantindrà fins al 31 de desembre de 2009.  
I perquè així conste, es firma el present conveni en el lloc i la data de l'encapçalament  
El conseller d'Educació. Alejandro Font de Mora Turón  
El rector de la Universitat Jaume I de Castelló. Francisco Toledo Lobo  
Annex  
Activitats de la Universitat Jaume I que contribuïxen a l'elaboració de les propostes dels nous plans d'estudi en el marc de la nova ordenació dels ensenyaments universitaris oficials  
A. Òrgan responsable   
Òrgan responsable en la Universitat: Vicerectorat de Qualitat Educativa i Harmonització Europea  
Persona responsable: Rosa Grau Gumbau (vicerectora de Qualitat Educativa i Harmonització Europea)  
Adreça: Vicerectorat de Qualitat Educativa i Harmonització Europea - Edifici del Rectorat i Servicis Centrals - Universitat Jaume I - Campus Riu Sec -Av. Sos Baynat, s/n - 12853 Castelló de la Plana  
Telèfons: 96 472 90 38  
Fax: 96 472 89 80  
Correu electrònic: sdtbs@fvy.ft  
B. Pla d'execució  
Descripció detallada de cada una de les activitats que s'han de dur a terme i la seua temporalització   
Línia d'actuació 2: consultes externes per a l'elaboració del pla d'estudis amb professionals, associacions o col·legis professionals, estudiants o altres col·lectius.  
Activitat 1: col·laboració de grups d'interés externs en l'elaboració dels nous plans d'estudi adaptats a l'Espai Europeu d'Educació Superior (EEES).  
1.1. Descripció i justificació  
La primera de les accions se centra en la col·laboració dels grups d'interés externs a la Universitat Jaume I en l'elaboració dels nous plans d'estudi.   
Seguint la Normativa del procés de transformació i/o creació d'un pla d'estudis de grau a la Universitat Jaume I, el Consell de Govern de la Universitat Jaume I nomena dos comissions per a dissenyar els plans d'estudi: la Comissió Acadèmica Interna (CAI) i la Comissió Mixta-Universitat Societat (CMUS), que participen en l'elaboració dels títols de grau que s'implantaran a partir del curs 2009-2010.  
En la composició d'esta comissió mixta hi participen:  
1. Vicerectorat amb competències en la matèria, que exercix el lideratge de la comissió.  
2. Dos representants de la Comissió Acadèmica Interna, ja que les recomanacions que realitze la CMUS han de ser considerades en el disseny que realitza la CAI.  
3. Representants socials pertanyents als grups d'interés externs (acadèmics, externs, titulats, especialistes de reconegut prestigi?) de la titulació.  
1.2. Objectius  
L'objectiu d'esta acció és que en el disseny dels nous plans d'estudis, adaptats a l'EEES, es consideren aquells aspectes de major demanda i l'interés social, atenent criteris de caràcter nacional i internacional, per mitjà de la participació de grups d'interés externs.  
1.3. Metodologia  
Fase 1: Determinació dels grups d'interés externs de cada titulació.  
Fase 2: Elecció dels membres que conformen la Comissió Mixta Universitat-Societat.  
Fase 3: Formació en els recursos tecnològics i en la documentació necessària.  
Fase 4: Reunions de CMUS, que es concretaran en, almenys, dos reunions per titulació.   
Fase 5: Elaboració de la memòria i informe final.  
Fase 6: Remissió a la CAI de la memòria final.  
1.4. Temporalització  
Esta activitat es durà a terme durant el curs acadèmic 2008-09.  
Línia d'actuació 3: disseny de sistemes d'avaluació de les competències dels estudiants  
Activitat 2: desenrotllament del procediment d'avaluació per competències i de ferramentes informàtiques de suport al procés d'ensenyança-aprenentatge   
2.1. Descripció i justificació  
El present projecte s'emmarca dins de la línia d'actuació 3 sobre el disseny de sistemes d'avaluació de les competències dels estudiants de l'orde CIN/2941/2008.  
Després de la realització d'un estudi durant 2007-2008, emmarcat en esta mateixa línia d'actuació, per a conéixer quines competències genèriques són les més rellevants i freqüents per branques de coneixement i el sistema d'avaluació més adequat per a estes, es fa imprescindible aprofundir en el grau de comprensió de les competències per part del personal docent i investigador (PDI) (especialment el professorat no implicat en els projectes d'harmonització.   
Així, doncs, durant el curs 2008-2009 està previst realitzar un estudi per a indagar en el nivell de coneixement de les competències genèriques entre el PDI i les necessitats formatives amb què es troba per a implantar la docència en els nous títols de grau. Es tracta, doncs, d'analitzar els mecanismes i procediments per a poder transferir l'aprenentatge, experiència, formació i informació dels coordinadors d'harmonització entre la resta del PDI amb la intenció de gestionar i compartir el coneixement, i crear una xarxa de suport entre el professorat.   
De la mateixa manera, està previst ampliar i desenrotllar ferramentes tecnològiques de suport a la docència en competències, com ara: l'assistent del professorat, el canal temàtic europeu (http://www.uji.es/CA/canals/eeu/), l'e-portfolio universitari, la web de l'orientador i les aules docents blended learning.  
2.2. Objectius  
L'objectiu principal d'esta acció és contribuir a la renovació de les metodologies docents del professorat de la Universitat Jaume I amb la finalitat d'incorporar l'aprenentatge basat en competències dels estudiants als nous títols de grau.   
En segon lloc, reforçar els recursos tecnològics de suport per a l'adaptació de les titulacions i el professorat als nous estudis de grau dins del marc de l'EEES en la Universitat Jaume I.  
2.3. Metodologia  
Per a dur a terme esta activitat es compta amb la participació dels diferents servicis de l'UJI implicats en la gestió i millora dels processos docents: Vicerectorat de Qualitat Educativa i Harmonització Europea (VQEHE), Oficina de Promoció i Avaluació de la Qualitat (OPAQ), Gabinet de Planificació i Prospectiva Tecnològica (GPPT), Unitat de Suport Educatiu (USE), Servei d'Informàtica (SI), Servei de Gestió de Docència i Estudiants (SGDE) i el Centre d'Educació i Noves Tecnologies (CENT).  
Les activitats implicades en el projecte es poden englobar en dos subprojectes:  
Subprojecte A: Desenrotllament del procediment d'avaluació per competències   
El desenrotllament del present estudi permetrà conéixer el grau d'adaptació del PDI a les noves metodologies docents amb la finalitat de desenrotllar un pla formatiu que done resposta a la implantació dels nous graus i l'EEES.   
Es proposa la creació d'un grup de treball que s'identificarà pel seu caràcter col·legiat i participatiu, i que implicarà tots els agents afectats pel canvi, així com tots els responsables institucionals. La metodologia de treball es caracteritzarà per simultaniejar l'ús de tècniques qualitatives (grup de discussió) i quantitatives (anàlisi de les dades).  
Les fases de treball per al desenrotllament d'este estudi són les següents:  
- Fase 1: constitució del grup de treball que lidere i delimite els conceptes objecte d'estudi.  
- Fase 2: estudi quantitatiu i qualitatiu del grau de coneixement de les competències genèriques per part del professorat implicat en la docència dels nous graus a implantar en el curs 2009-2010.  
- Fase 3: estudi de les fonts d'informació que ha utilitzat el professorat en la seua renovació metodològica, així com de les necessitats formatives per a la implantar els títols de grau.  
- Fase 4: disseny del programa de formació del PDI que facilite la seua renovació metodològica adaptada a l'EEES.  
Subprojecte B: desenrotllament de les ferramentes informàtiques de suport al procés d'ensenyança-aprenentatge i avaluació de les competències  
Les ferramentes a desenrotllar són les següents: assistent del professorat i canal europeu (http://www.uji.es/CA/canals/eeu/), web de l'orientador e-portfolio universitari i aules docents blended learning.  
A continuació es presenta una breu descripció de cada una d'estes:  
a) Assistent del professorat  
Per mitjà d'esta aplicació informàtica els professors elaboren la guia docent de les assignatures, tenint en compte les competències a adquirir per part de l'alumnat així com l'avaluació d'estes. Durant el curs 2008-09 es durà a terme una integració entre esta aplicació i la dissenyada per a l'elaboració dels nous plans d'estudi Verifica UJI amb l'objectiu d'oferir tota la informació actualitzada de les assignatures per als estudiants que es matriculen en el curs 2009-2010, tant en els nous títols de grau que s'implantaran com en les actuals llicenciatures, diplomatures i enginyeries.  
b) Canal europeu (http://www.uji.es/CA/canals/eeu/)  
El canal temàtic europeu és un espai web en què es troba tota la informació referent a l'Espai Europeu d'Educació Superior, i que servix per a la difusió i publicació de resultats com a canal temàtic en el portal de la Universitat. L'objectiu per al curs 2008-2009 és continuar actualitzant tots els continguts, de manera que tota la informació que es vaja generant arribe a la comunitat universitària de forma immediata.  
c) Web de l'orientador  
Espai web pel qual la Unitat de Suport Educatiu oferirà accés a recursos d'aprenentatge, de formació, d'investigació, d'informació de congressos i d'associacions, en els àmbits d'orientació preuniversitària i universitària i innovació educativa. L'objectiu és que estiga operatiu per al curs 2009-2010 i servisca de base per a accions de difusió i enllaç entre l'entorn social i la universitat en temes educatius.  
d) E-porfolio universitari  
Dossier d'aprenentatge que permeta que l'estudiant puga mantindre un repositori on es guarden els resultats de les activitats d'aula i que li servisca a manera de currículum en línia. Inclou l'EUROPASS. Dirigit pel CENT, Centre de Noves Tecnologies, en el segon semestre de l'actual curs s'experimentarà amb el professorat, i esperem que estiga operatiu al llarg del curs 2009-2010.  
e) Aules docents blended learning  
Adequació d'espais docents, per a portar la virtualització de la docència universitària a la pràctica, dins d'un marc bàsic d'ensenyança semipresencial o blended learning.  
En la seua fase inicial, s'intentaran digitalitzar les situacions docents habituals de classe presencial, passant de la "representació" en text escrit (articles, llibres, revistes, etc.) i del suport d'emmagatzemament d'este, al suport digital (pàgines web, bases de dades interactives, etc.) en discos durs o en memòries d'estat sòlid, i de les tradicionals classes presencials registrades pels alumnes que prenien apunts al seu registre digital. Hui en dia ja és possible escometre esta tasca: gravar en àudio i vídeo la classe. I no sols podem gravar-la, emmagatzemar-la i posar-la a disposició de l'estudiant en l'aula virtual, sinó que també podem retransmetre-la en temps real a qualsevol part d'este planeta que tinga connexió a internet. Evidentment, hi ha aspectes d'infraestructura a tindre en compte: d'una banda, la pissarra tradicional de clarió pot ser substituïda per una de digital, la qual cosa fa més fàcil el seu tractament digital, i d'altra banda, les transparències que fins ara es projectaven amb un retroprojector o amb el canó sobre la pantalla de les aules podrien ser integrades dins del sistema. Estos dos aspectes: gravar la classe i retransmetre-la incloent-hi els elements d'aprenentatge presents en l'aula en temps real són el primers objectius del projecte.  
Finalitzada la fase pilot que es va desenrotllar durant el curs 2007-2008 com a part del projecte anterior de característiques semblants al present projecte, està preparada per a entrar en fase experimental en 30 aules docents en el segon semestre de l'actual curs 2008-2009. Durant el curs 2009-2010 s'actualitzaran la totalitat de les aules docents.  
2. 4. Temporalització  
Esta activitat es durà a terme durant tot el curs acadèmic 2008-2009.  
Línia d'actuació 7: Elaboració i anàlisi d'indicadors de graduació, abandó i eficiència de les actuals titulacions, amb l'objectiu d'establir valors estimats per als nous plans d'estudi  
Activitat 3: Anàlisi i elaboració d'indicadors de graduació, abandó i eficiència   
3.1. Descripció i justificació  
La Universitat Jaume I pretén instaurar durant el curs 2008-2009 un procediment oficial a partir del qual tots els agents implicats en la docència coneguen els resultats obtinguts pels estudiants. Per a això, es proposa definir, calcular i difondre les taxes de graduació, abandó i eficiència dels títols universitaris.   
El càlcul d'estos indicadors es realitzarà d'acord amb la definició que proposa el ministeri amb competències en la matèria en el RD 1393/2007, pel qual es regula la nova ordenació dels ensenyaments universitaris oficials, seguint la forma de càlcul que proposa l'Agència Nacional d'Avaluació de la Qualitat i Acreditació (ANEQA) i arreplegats en les memòries de verificació dels títols de grau. A més, es desenrotllarà una aplicació informàtica que permeta fer visibles estos resultats per a tots els agents implicats en la docència: professors, directors de departament, vicedegans de titulació, degans de centre, etc.   
També s'estudiarà la inclusió d'altres indicadors, com ara la taxa d'èxit i la duració mitjana dels estudis, amb les finalitats següents: a) que els gestors acadèmics de la titulació compten amb informació fiable, precisa i vàlida per a la presa de decisions, b) aportar informació al Sistema de Garantia Interna de Qualitat, de manera que garantisca la millora contínua dels plans d'estudi, i c) aconseguir ser una universitat transparent i comparable, emmarcada dins de l'EEES.  
3.2. Objectius  
L'objectiu principal d'esta acció és difondre entre els agents implicats en la docència els resultats globals aconseguits pels estudiants de les titulacions actuals, a fi que estes dades revertisquen en la millora contínua de la titulació en la Universitat Jaume I. Com a objectius operatius intermedis, cal destacar els següents:  
- Disposar dels resultats acadèmics obtinguts pels estudiants per a reflexionar sobre estos en l'elaboració de les memòries dels nous plans d'estudi.  
- Realitzar un seguiment dels resultats en els plans d'estudi per a garantir la transparència i rendició de comptes de la universitat a la societat, com a servici públic.  
- Aportar informació sobre els resultats a la titulació amb la finalitat que revertisquen en la millora contínua d'esta.   
3.3. Metodologia  
Per a desenrotllar esta activitat es compta amb la participació dels diferents servicis de l'UJI implicats en la gestió i millora dels processos docents: Vicerectorat de Qualitat Educativa i Harmonització Europea (VQEHE), Oficina de Promoció i Avaluació de la Qualitat (OPAQ), Gabinet de Planificació i Prospectiva Tecnològica (GPPT), Unitat de Suport Educatiu (USE), Servei d'Informàtica (SI), Servei de Gestió de la Docència i Estudiants (SGDE) i el Centre d'Educació i Noves Tecnologies (CENT).  
La metodologia utilitzada consistirà en la formació d'un grup de discussió i tècniques quantitatives que permeten establir estudis de tendència dels resultats en els nous títols de grau.  
Fase 1: constitució del grup de treball.  
Fase 2: definició, delimitació i càlcul d'indicadors.   
Fase 3: disseny de l'aplicació informàtica.  
Fase 4: difusió de resultats.  
Fase 5: procediment per a desenrotllar i introduir les propostes de millora en els plans d'estudi.  
3.4. Temporalització  
Esta activitat es durà a terme durant tot el curs acadèmic 2008-2009.  
Línia d'actuació 10: Disseny del sistema de garantia de qualitat aplicable a la titulació  
Activitat 4. Implantació d'un sistema de garantia de qualitat dels títols de grau   
4.1. Descripció i justificació  
El present projecte s'emmarca dins de la línia d'actuació 10 sobre disseny de sistemes de garantia de qualitat dels títols de grau, d'acord amb l'orde ECI/3008/2007.  
La Universitat Jaume I s'ha plantejat per al curs 2008-09 el desenrotllament d'una nova línia d'actuació basada en la implantació d'un sistema de garantia de qualitat dels títols de grau dissenyat seguint les directrius arreplegades en el programa AUDIT, amb l'objectiu d'aconseguir una oferta formativa de qualitat a través de la integració de totes aquelles activitats relacionades amb la garantia de la qualitat. Es tracta de fer un pas més en el procés que es va iniciar en convocatòries anteriors i que han tingut com a objectiu el disseny de criteris i orientacions que faciliten la transformació de l'actual oferta acadèmica en una de nova adaptada a l'Espai Europeu d'Educació Superior. En este projecte s'hauran de tindre en compte el model educatiu propi de l'UJI, la proposta d'assignatures transversals que denominem estil propi, les línies estratègiques de la Universitat Jaume I i les referències nacionals com la Llei Orgànica d'Universitats 4/2007, els criteris i directrius per a la garantia de qualitat en l'Espai Europeu d'Educació Superior de l'ENQA i el Reial Decret 1393/2007, pel qual s'establix l'ordenació dels ensenyaments universitaris oficials.  
4.2. Objectius  
L'objectiu principal d'esta línia d'actuació és, en primer lloc, dur a terme la revisió i millora dels procediments i criteris establits que permeten dissenyar plans d'estudi que responen a criteris de qualitat i faciliten la seua futura acreditació, i, en segon lloc, implantar-los. De manera complementària, es pretén millorar l'aplicació informàtica, desenrotllada el curs anterior, que gestiona les propostes dels nous plans d'estudi i que ha permés implementar els fluxos de treball dels processos de creació i modificació de plans d'estudi i, finalment, donar satisfacció als criteris del procés de verificació conforme a l'annex 1 del Reial Decret 1393/2007. A més, es pretén començar el disseny d'una aplicació informàtica per a gestionar els processos identificats i facilitar el control documental del sistema de garantia interna de la qualitat.  
4.3. Metodologia  
En este estudi es combinaran tècniques quantitatives amb tècniques d'investigació qualitatives (especialment entrevistes a experts, tècniques de benchmarking i focus group.  
Esta acció constarà de les següents fases de treball:  
Fase 1: revisió i modificació de la documentació  
Fase 2: aprovació de la documentació  
Fase 3: implantació dels procediments documentats  
Fase 4: revisió del funcionament del Sistema de Garantia de Qualitat  
4.4. Temporalització  
Esta activitat es durà a terme durant tot el curs acadèmic 2008-2009.  
C. Recursos sol·licitats   
Activitat 1:???????..-12.400 €  
Activitat 2:??........................40.555 €  
Activitat 3: ??.......................25.000 €  
Activitat 4: ??.. ?????..25.000 €  
Total:???????????102.955 €  
Temporalització aproximada de les activitats